
ΑΠΟΦΑΣΕΙ Σ 

Αριθ. Π1/7445 (1) 

Εξαίρεση προμηθειών από την ένταξη τους στο Ενιαίο 
Πρόγραμμα Προμηθειών. 

ΟΙ ΥΦΥΠΟΥΡΓΟΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις όπως αυτές ισχύουν: 

1.1. Του Ν. 1558/85 (ΦΕΚ. 137/Α/26.7.85 «Κυβέρνηση και 
Κυβερνητικά Όργανα». 


1.2. Του Ν. 2286/95 (ΦΕΚ. 19/Α/19.1.95) «Προμήθειες 
του Δημόσιου Τομέα και ρυθμίσεις συναφών θεμάτων». 

1.3. Του άρθρου 8 του Ν. 2741/99 (ΦΕΚ 199/Α/28.9.99)» 
Ενιαίος Φορέας Ελέγχου Τροφίμων, άλλες ρυθμίσεις θε¬ 
μάτων αρμοδιότητας του Υπουργείου Ανάπτυξης και λοι¬ 
πές διατάξεις». 

1.4. Του Ν. 2362/95 (άρθ. 82 παρ. 3) «Περί Δημοσίου Λο¬ 
γιστικού, ελέγχου δαπανώντου Κράτους και άλλες διατά¬ 
ξεις» (ΦΕΚ 247/Α/27.11.1995). 

1.5. Του Π.Δ. 397/88 (ΦΕΚ. 188/Α/88) «Οργανισμός του 
Υπουργείου Εμπορίου» όπως τροποποιήθηκε μεταγενέ¬ 
στερα. 

1.6. Του Π.Δ. 27/96 (ΦΕΚ. 19/Α/1.2.96) «Συγχώνευση 
των Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου στο Υπουργείο Ανάπτυ¬ 
ξης». 

1.7. Του Π.Δ. 59/96 (ΦΕΚ. 51/18.3.96) «Σύσταση Γενικής 
Γραμματείας Εμπορίου στο Υπουργείο Ανάπτυξης και κα¬ 
θορισμός των αρμοδιοτήτων της». 

1.8. Του Π.Δ. 195/95 (ΦΕΚ. 120/Α/95) «Οργανισμός της 
Γ ενικής Δ/νσης Κρατικών Προμηθειών Υπουργείου Εμπο¬ 
ρίου». 

2. Την με αριθμ. απόφαση 485/31.10.2001 του Πρωθυ¬ 
πουργού και του Υπουργού Ανάπτυξης «Ανάθεση αρμο¬ 
διοτήτων στους Υφυπουργούς Ανάπτυξης» (ΦΕΚ 
1484/Β/31.10.2001). 

3. Τις από 11.12.2001 & 19.12.2001 γνωμοδοτήσεις της 
Επιτροπής Πολιτικής και Προγραμματισμού Προμηθειών 
(Πρακτικά αριθμ. 17/2001 & 18/2001). 

4. Το γεγονός ότι από την έκδοση της παρούσας δεν 
προκαλείται δαπάνη σε βάρος του Δημοσίου, αποφασί¬ 
ζουμε: 

1. Εξαιρούμε, σύμφωνα με το άρθρο 2 παρ. 3 εδάφιο γ 
του Ν. 2286/95, από την ένταξή τους στο Ενιαίο Πρό¬ 
γραμμα Προμηθειών, προμήθειες ειδών των οποίων η 
προϋπολογισθείσα δαπάνη κατά κωδικό αριθμό είδους 
του αρχείου ειδών, του προγράμματος, δεν υπερβαίνει 
ετησίως το ποσό των ΕΥΡΩ 45.000 με Φ.Π.Α. 

2. Κατ’ εξαίρεση οι προμήθειες των κατωτέρω ειδών, οι 
οποίες διενεργούνται με ομαδοποιημένους διαγωνι¬ 
σμούς, και των οποίων η προϋπολογισθείσα δαπάνη κατά 
κωδικό αριθμό είδους του αρχείου ειδών του προγράμ¬ 
ματος υπερβαίνει ετησίως το ποσό των ΕΥΡΩ 25.000 με 
Φ.Π.Α., θα εντάσσονται στο Ενιαίο Πρόγραμμα Προμη- 







































1122 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θειών (Ε.Π.Π.) και θα ακολουθούν τις διαδικασίες σύνα¬ 
ψης συμβάσεων όπως αυτές κάθε φορά με κοινές Υπουρ¬ 
γικές αποφάσεις θα καθορίζονται. Ασκοί πλαστικοί συλ¬ 
λογής αίματος, βαλβίδες καρδιάς, βαμβάκι, βελόνες τε¬ 
χνητού νεφρού, βηματοδότες, γάζες, γάζες 
ακτινοσκιερές και απορροφητικές, επίδεσμοι γάζας, επί¬ 
δεσμοι ελαστικοί, ζακετόμπλουζες πλεκτές, καθετήρες, 
καθετήρες καρδιάς, κλινοσκεπάσματα εκ βάμβακος, κλι¬ 
νοσκεπάσματα εξ ερίου, λευκοπλάστες, ουροσυλλέκτες, 
πλάκες ακτινογραφικές, πουλόβερ μάλλινα πλεκτά, ράμ¬ 
ματα, σινδόνια εκ βάμβακος, σύριγγες πλαστικές μιας 
χρήσης, συρραπτικές μηχανές μιας χρήσης, συσκευές 
μετάγγισης χορήγησης ορών, συστήματα περιτοναϊκής 
κάθαρσης, τεχνητοί νεφροί, ύφασμα κάμποτ, ύφασμα 
σινδονίων, ύφασμα στολών θερινόν εκ βάμβακος, φίλτρα 
τεχνητού νεφρού, χαρτοβάμβακας. 

Για τις προμήθειες των ανωτέρω ειδών θα αποστέλλο- 
νται απολογιστικά στοιχεία στην Δ/νση Πολιτικής Προμη¬ 
θειών. 

Κάθε προγενέστερη σχετική απόφαση καταργείται. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 22 Ιανουάριου 2002 

ΟΙ ΥΦΥΠΟΥΡΓΟΙ 

ΑΛΕΞΑΝΔΡΟΣ ΚΑΛΑΦΑΤΗΣ ΧΡ. ΘΕΟΔΩΡΟΥ 
-♦- 

Αριθ. Π1/7446 (2) 

Εφαρμογή των διατάξεων του άρθρου 2 (παρ. 5,12,13 & 
16) του Ν. 2286/95. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις όπως αυτές ισχύουν: 

1.1. Του Ν. 1558/85 (ΦΕΚ. 137/Α/26.7.85«Κυβέρνηση και 
Κυβερνητικά Όργανα». 

1.2. Του Ν. 2286/95 (ΦΕΚ. 19/Α/19.1.95) «Προμήθειες 
του Δημόσιου Τομέα και ρυθμίσεις συναφών θεμάτων». 

1.3. Του άρθρου 8του Ν. 2741/99 (ΦΕΚ 199/Α/28.9.99)» 
Ενιαίος Φορέας Ελέγχου Τροφίμων, άλλες ρυθμίσεις θε¬ 
μάτων αρμοδιότητας του Υπουργείου Ανάπτυξης και λοι¬ 
πές διατάξεις». 

1.4. Του Π.Δ. 397/88 (ΦΕΚ. 188/Α/88) «Οργανισμός του 
Υπουργείου Εμπορίου» όπως τροποποιήθηκε μεταγενέ¬ 
στερα. 

1.5. Του Π.Δ. 27/96 (ΦΕΚ. 19/Α/1.2.96) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

1.6. Του Π.Δ. 59/96 (ΦΕΚ. 51/18.3.96) «Σύσταση Γενικής 
Γραμματείας Εμπορίου στο Υπουργείο Ανάπτυξης και κα¬ 
θορισμός των αρμοδιοτήτων της». 

1.7. Του Π.Δ. 195/95 (ΦΕΚ. 120/Α/95) «Οργανισμός της 
Γ ενικής Δ/νσης Κρατικών Προμηθειών Υπουργείου Εμπο¬ 
ρίου». 

2. Την με αριθμ. απόφαση 485/31.10.2001 του Πρωθυ¬ 
πουργού και του Υπουργού Ανάπτυξης «Ανάθεση αρμο¬ 
διοτήτων στους Υφυπουργούς Ανάπτυξης» (ΦΕΚ 
1484/Β/31.10.2001). 


3. Τις από 11.12.2001 & 19.12.2001 γνωμοδοτήσεις της 
Επιτροπής Πολιτικής και Προγραμματισμού Προμηθειών 
(Πρακτικά αριθμ. 17/2001 & 18/2001). 

4. Το γεγονός ότι από την έκδοση της παρούσας δεν 
προκαλείται δαπάνη σε βάρος του Δημοσίου, αποφασί¬ 
ζουμε: 

1. Εξαιρούμε, σύμφωνα με το άρθρο 2 παρ 5 εδαφ. α 
του Ν. 2286/95 και υπό την επιφύλαξη της παρ. 9 αυτού, 
από την αρμοδιότητα της Γ ενικής Γ ραμματείας Εμπορίου 
(Γ.Γ.Ε) τη διενέργεια διαδκασιών σύναψης και εκτέλεσης 
των συμβάσεων προμηθειών, για τις οποίες η ετήσια συ¬ 
νολική δαπάνη κατά κωδικό αριθμό είδους αυτών (του αρ¬ 
χείου ειδών προγράμματος) δεν υπερβαίνει το ποσό των 
ΕΥΡΩ 75000 μεΦ.Π.Α. 

Οι φορείς εκτέλεσης προμηθειών, της ανωτέρω περί¬ 
πτωσης, υποχρεούνται, σύμφωνα με το άρθρο 2 παρ, 16 
του Ν. 2286/95 να αποστέλλουν στη Δ/νση Πολιτικής Προ¬ 
μηθειών της Γ.Γ.Έ. απολογιστικά στοιχεία αυτών. 

2. Καθορίζουμε, σύμφωνα με το άρθρο 2 παρ. 12 εδαφ. 
γ και παρ. 13 εδαφ. VIII του Ν 2286/95 αντίστοιχα, την ετή¬ 
σια συνολική δαπάνη των Προμηθειών κατά κωδικό αριθ¬ 
μό είδους αυτών (του αρχείου ειδών προγράμματος), για 
τις οποίες η σύναψη των σχετικών συμβάσεων διενεργεί- 
ται. 

α) Με συνοπτικές διαδικασίες (πρόχειρος διαγωνισμός) 
και με την επιφύλαξη της παραγρ. 2 της αριθμ. 
Π1/7445/2001 κοινής Υπουργικής απόφασης, μέχρι του 
ποσού των ΕΥΡΩ 45000 με Φ.Π.Α. 

β) Με διαδικασίες διαπραγμάτευσης (εξαιρετική ή 
απευθείας ανάθεση) μέχριτου ποσού των ΕΥΡΩ 15000 με 
Φ.Π.Α. 

Κάθε προγενέστερη σχετική απόφαση καταργείται. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα,14 Ιανουάριου 2002 

Ο ΥΦΥΠΟΥΡΓΟΣ 

ΧΡ. ΘΕΟΔΩΡΟΥ 
-♦- 

(3) 

Αρ.Απόφασης 679 

Προσαρμογή ταξιμέτρου «ΠΑΝΘΗΡΑΣ 4»για λειτουργία 
σε ΕΥΡΩ. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα», (ΦΕΚ 137/Τ.Α/26.7.1985). 

2. Τις διατάξεις του Π.Δ.524/78 «Περί Κωδικοποιήσεως 
εις ενιαίον κείμενον των ισχιουσών διατάξεων των αναφε- 
ρομένων εις την εισαγωγήν εν Ελλάδι του Διεθνούς Συ¬ 
στήματος Μέτρων και Σταθμών, (ΦΕΚ 112/Α/15.7.1978). 

3. Τις διατάξεις του Π.Δ.397/88 «Οργανισμός του 
Υπουργείου Εμπορίου», (ΦΕΚ 185/τ.Α/25.8.1988), 

4. Την απόφαση με αριθμό Β3-311/31.12.2001 σχετικά 
με εξουσιοδότηση εγγράφων με εντολή Υφυπουργού 
(ΦΕΚ 1760/Β/31.12.2001). 

5. Την υπ’ αριθμόν Φ2-461/19.12.90 απόφασή μας 
«Έγκριση κυκλοφορίας ηλεκτρονικών ταξιμέτρων με την 
επωνυμία ΠΑΝΘΗΡΑΣ 4» (ΦΕΚ 825/Β/28.12.1990). 

6. Το από 5.11.2001 αίτημα της εταιρίας «3ΕΜΙΤΒΟΝ 
Α.Ε.» για προσαρμογή του ταξιμέτρου ΠΑΝΘΗΡΑΣ 4 στο 
ΕΥΡΩ. 

7. Την από 11.1.2002 τεχνική έκθεση του υπαλλήλου 
μας Εδμόνδου Σασαρώλη, αποφασίζουμε: 

1. Εγκρίνουμε τη μετατροπή του ταξιμέτρου ΠΑΝΘΗ¬ 
ΡΑΣ 4 για το ποοίο έχει εκδοθεί η εγκριτική απόφασή μας 
Φ2-461/19.12.1990, για την προσαρμογή του σε ενδείξεις 
ΕΥΡΩ. 

2. Η μετατροπή θα γίνεται σύμφωνα με την από 
29.11.2001 επιστολή της κατασκευάστριας εταιρείας ΣΕ- 
ΜΗΤΡΟΝ Α.Ε. και τα συνημμένα σαυτήν σχέδια και υλικά. 
Κατά τα λοιπά ισχύει η απόφασή μας Φ2-461 /19.12.1990. 

Αθήνα, 18 Ιανουάριου 2002 

Με εντολή Υφυπουργού 

Ο Διευθυντής 
X. ΔΗΜΗΤΡΑΚΟΠΟΥΛΟΣ 

-♦- 

Αριθ. Α-64955/6079 (4) 

Διαφήμιση στα επιβατηγό δημόσιας χρήσης αυτοκίνητα. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Του άρθρου 14 του Ν. 1437/1984 (Α’ 59) «ρυθμίσεις 
θεμάτων επιβατηγών αυτοκινήτων δημόσιας χρήσης και 
άλλες διατάξεις». 

2. Τις περιπτώσεις δ’ της παραγράφου 2 άρθρου 3 των 
Π.Δ. 243/1987και 2441987 (Α’ 104) «Κανονισμός λειτουρ¬ 
γίας επιβατηγών αυτοκινήτων δημόσιας χρήσης με ή χω¬ 
ρίς μετρητή (ταξί - αγοραία)». 

3. Του άρθρου 29Α’τουΝ. 1558/1985 (Α’ 137) όπως αυ¬ 
τό προστέθηκε με το άρθρο 27 του Ν. 2081/1992 (Α’ 154) 
και αντικαταστάθηκε με τη παράγραφο 2α του άρθρου 1 
του Ν. 2469/1997 (Α’ 38). 

4. Την ανάγκη εφαρμογής πιλοτικού προγράμματος 
διαφήμισης, στα επιβατηγό δημόσιας χρήσης αυτοκίνη¬ 
τα, που είναι εντεταγμένα σε Ραδιοταξί, για την εκπομπή 
διαφημίσεων κοινωνικού και εμπορικού περιεχομένου, 
μέσω οθόνης υγρών κρυστάλλων, που θα τοποθετείται 
στο εσωτερικό του αυτοκινήτου και στο πρόσθιο τμήμα 
αυτού. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Επιτρέπουμε την πιλοτική λειτουργία διαφημίσεων κοι¬ 
νωνικού και εμπορικού περιεχομένου, χρονικής διάρκει¬ 
ας είκοσι τεσσάρων (24) μηνών, από την ημερομηνία δη¬ 
μοσίευσης αυτής, στα επιβατηγό δημόσιας χρήσης αυτο¬ 
κίνητα, με τους παρακάτω όρους και προϋποθέσεις: 

1. Στο πρόσθιο τμήμα του αυτοκινήτου και στο κέντρο 
αυτού, τοποθετείται οθόνη έξι (6) έως οχτώ (8) ιντσών, 
υγρών κρυστάλλων, σε τέτοιο σημείο που να μην δημι¬ 
ουργεί προβλήματα στον οδηγό, από πλευράς οδήγη¬ 
σης και στους επιβαίνοντες σε ότι αφορά την ασφάλειά 
τους. 

2. Στην οθόνη επιτρέπεται να απεικονίζονται διαφημι¬ 


στικά μηνύματα κοινωνικού και εμπορικού περιεχομένου, 
με παράλληλη χρήση ρυθμιζόμενου ήχου. 

3. Η μετάδοση των μηνυμάτων θα γίνεται, μόνο, από κέ¬ 
ντρο, που θα λειτουργεί στο σταθμό βάσης του Ραδιοτα- 

ξί· 

4. Οι τερματική συσκευή θα πρέπει να διαθέτει μηχανι¬ 
σμό διακοπής της παρουσίασης των διαφημιστικών μηνυ¬ 
μάτων, που θα γίνεται από τον οδηγό του Ε.Δ.Χ. αυτοκι¬ 
νήτου, εφόσον το επιθυμεί ο επιβάτης. 

5. Οι τερματικές συσκευές που φέρουν τα επιβατηγό 
δημόσιας χρήσης αυτοκίνητα, θα πρέπει να συνδέονται 
με το κέντρο, μέσω ψηφιακού συστήματος (π.χ. ΤΕΤΡΑ). 

6. Οι τερματικές συσκευές σε ότι αφορά την ηλεκτρο- 
μαγνητική συμβατότητα, θα πρέπει να πληρούν τις σχετι¬ 
κές διατάξεις της υπ’ αριθμ. 94649/8682/84 ΚΥΑ που θα 
αποδεικνύεται με τη δήλωση πιστότητας ΕΚ της παρ. 1 
του άρθρου 10 της παραπάνω ΚΥΑ και επίσης θα πρέπει 
να φέρουν σήμανση «ΟΕ». 

Η δήλωση πιστότητας ΕΚ θα κατατίθεται στην αρμόδια 
νομαρχιακή υπηρεσία Μεταφορών και Επικοινωνιών, από 
την οποία το Ραδιοταξί έχει πάρει την άδεια λειτουργίας 
και θα τίθεται στο φάκελο του Ραδιοταξί. 

Απαγορεύεται η μετάδοση μηνυμάτων που προσβάλ¬ 
λουν τα χρηστά ήθη, τη δημόσια τάξη, σύμφωνα προς 
τους εκάστοτε ισχύοντες νόμους, διατάγματα και λοιπές 
περί διαφημίσεων γενικά διατάξεις, καθώς και κάθε δια¬ 
φήμιση πολιτικού ή προεκλογικού περιεχομένου ή που 
έχει σχέση με την προβολή πολιτικής ή κομματικής θέσης 
συνθήματος κ.λ.π. 

Το δικαίωμα διαφήμισης, με τους προαναφερόμενους 
όρους και προϋποθέσεις, ανήκει, αποκλειστικά, στα Ρα- 
διοταξί και εφόσον στο πιλοτικό αυτό πρόγραμμα συμμε¬ 
τέχουν περισσότερα των 150 οχημάτων. 

Δικαίωμα τοποθέτησης τερματικών συσκευών έχουν 
μόνο τα επιβατηγό δημόσιας χρήσης αυτοκίνητα που εί¬ 
ναι μέλη σε Ραδιοταξί. 

Το Ραδιοταξί, υποχρεούται να εφοδιάσει, κάθε επιβα¬ 
τηγό δημόσιας χρήσης αυτοκίνητο, με βεβαίωση ότι είναι 
μέλος του και κάνει χρήση του συστήματος. Η βεβαίωση 
θα πρέπει να βρίσκεται στο’αυτοκίνητο και να επιδεικνύε¬ 
ται σε κάθε ζήτηση. 

Η Οργάνωση, η διαχείριση και γενικά η εκμετάλλευση 
των διαφημίσεων στα επιβατηγό δημόσιας χρήσης αυτο¬ 
κίνητα ανατίθεται στο Ραδιοταξί, όπου αυτά είναι μέλη, το 
οποίο έχει και την πλήρη ευθύνη για την ορθή τήρηση των 
προαναφερομένων. 

Σε περίπτωση παράβασης των παραπάνω όρων και 
προϋποθέσεων, η εκχώρηση του δικαιώματος αυτού (ορ¬ 
γάνωση, διαχείριση και εκμετάλλευση των διαφημίσεων 
στα Ε.Δ.Χ. αυτοκίνητα από Ραδιοταξί) επανεξετάζεται και 
κατά περίπτωση ανακαλείται με απόφασή μας. 

Η ισχύς της απόφασης αυτής αρχίζει από τη δημοσίευ¬ 
ση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2002 

Ο ΥΠΟΥΡΓΟΣ 

ΧΡ. ΒΕΡΕΛΗΣ 

Αριθ. 154 (5) 

Έγκριση τροποποίησης του κανονισμού του αμοιβαίου 
κεφαλαίου «ΙΝΤΕΒΝΑΤΙΟΝΑΕ ΜΙΚΤΟ ΔΙΕΘΝΕΣ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 14/304/10.1.2002) 

Αφού έλαβε υπόψη: 

1. Τις διατάξεις του άρθρου 23 του Ν. 1969/1991 (ΦΕΚ 
Α 167) «Εταιρείες επενδύσεων χαρτοφυλακίου, αμοιβαία 
κεφάλαια, διατάξεις εκσυγχρονισμού και εξυγιάνσεως 
της κεφαλαιαγοράς και άλλες διατάξεις» όπως ισχύει. 

2. Την απόφαση 1/71/2.4.1996 του Διοικητικού Συμβου¬ 
λίου της Επιτροπής Κεφαλαιαγοράς, με την οποία εξου¬ 
σιοδοτεί την Εκτελεστική Επιτροπή για τη λήψη αποφά¬ 
σεων, σύμφωνα με την παράγραφο 2 του άρθρου 78 του 
Ν. 1969/1991 (ΦΕΚ Α167) «Εταιρείες επενδύσεων χαρτο¬ 
φυλακίου, αμοιβαία κεφάλαια, διατάξεις εκσυγχρονι¬ 
σμού και εξυγιάνσεως της κεφαλαιαγοράς και άλλες δια¬ 
τάξεις», όπως ισχύει. 

3. Τον κανονισμό του ανωτέρω αμοιβαίου κεφαλαίου 
που διαχειρίζεται η εταιρεία «ΙΝΤΕΒΝΑΤΙΟΝΑΙΑΕ Δ ΑΚ». 

4. Τις από 30.11.2001, 7.12.2001 και 3.1.2002 αιτήσεις 
της διαχειρίστριας εταιρείας «ΙΝΤΕΒΝΑΤΙΟΝΑΙ ΑΕΔΑΚ» 
με τον υποβληθέντα τροποποιημένο κανονισμό του πα¬ 
ραπάνω αμοιβαίου κεφαλαίου τον οποίο υπογράφει ο θε- 
ματοφύλακας, «ΓΕΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.». 

5. Σχετική εισήγηση του Δημητρίου Μαρίνου, αποφασί¬ 
ζει ομόφωνα: 

Εγκρίνει τιςτροποποιήσειςτου κανονισμούτου αμοιβαί¬ 
ου κεφαλαίου «ΙΝΤΕΒΝΑΤΙΟΝΑΙ ΜΙΚΤΟ ΔΙΕΘΝΕΣ» σύμ¬ 
φωνα με τον υποβληθέντα από τη διαχειρίστρια εταιρεία 
«ΙΝΤΕΠΝΑΤΙΟΝΑΙ ΑΕΔΑΚ» τροποποιημένο κανονισμό. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-♦- 

( 6 ) 

Τροποποίηση του Κανονισμού Εκκαθάρισης Χρηματιστη¬ 
ριακών Συναλλαγών και Λειτουργίας Συστήματος Αυ¬ 
λών Τίτλων. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 3/236/16.1.2002) 

Αφού έλαβε υπόψη: 

1. Τις παρ. 2 και 3 του άρθρου 105 του Ν. 2533/1997, 
όπως συμπληρώθηκε με την παρ. 1 του άρθρου 9 του Ν. 
2651/1998 (ΦΕΚ248 Α’) «Ρυθμίσεις θεμάτωντης χρηματι¬ 
στηριακής αγοράς. Συγχώνευση Οργανισμού Ύδρευσης 
Θεσσαλονίκης (Ο.Υ.Θ) και Οργανισμού Αποχέτευσης 
Θεσσαλονίκης και άλλες διατάξεις (Ο.Α.Θ.)». 

2. Τις διατάξεις των άρθρων 39-58 του Ν. 2396/96 (ΦΕΚ 
73 Α’) για τις «Επενδυτικές υπηρεσίες στον τομέα των κι¬ 
νητών αξιών, επάρκεια ιδίων κεφαλαίων των επιχειρήσε¬ 
ων παροχής επενδυτικών υπηρεσιών και των πιστωτικών 
ιδρυμάτων και αυλές μετοχές» καθώς και 58 και 105 του 
Ν. 2533/97, όπως ισχύουν. 

3. Την 9820/154/16.3.1999 απόφαση του Δ.Σ. της Επι¬ 
τροπής Κεφαλαιαγοράς όπως ισχύει. 


4. Το από 200/19.12.2001 πρακτικό συνεδρίασης του 
Κεντρικού Αποθετηρίου Αξιών Α.Ε. 

5. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», το οποίο προστέθηκε με το άρθρο 27 
του Ν. 2081/92 (ΦΕΚ 152 Α720.9.92), αποφασίζει ομόφω¬ 
να: 

Τροποποιεί την 9820/154/16.3.1999 (ΦΕΚ Β’ 900) από¬ 
φαση του Διοικητικού Συμβουλίου της Επιτροπής Κεφα¬ 
λαιαγοράς «Κανονισμός Εκκαθάρισης Χρηματιστηρια¬ 
κών Συναλλαγών και Λειτουργίας του Συστήματος Αυλών 
Τίτλων (στο εξής «Κανονισμός»), όπως τροποποιήθηκε με 
τις υπ’ αρ. 9/160/2.6.1999, 11/177/7.12.1999, 

9/181/18.1.2000, 5/194/4.7.2000, 11/201/10.10.2000 και 
1/215/10.5.2001, 3/228/25.10.2001 και 4/231/23.11.2001 
(ΦΕΚ Β’ 1484, 188, 321,946, 1353, 667, 1641 αντίστοιχα), 
ως εξής: 

Άρθρο 1 

Προστίθεται περίπτωση (η) στην παράγραφο 3 του άρ¬ 
θρου 12 του Κανονισμού, η οποία έχει ως εξής: 

«η. μεταφοράς αξιών μεταξύ μερίδων σύμφωνα με τα 
οριζόμενα στην περίπτωση (κ) της παραγράφου 1 του άρ¬ 
θρου 18του παρόντος Κανονισμού.» 

Άρθρο 2 

Προστίθεται περίπτωση (κ) στην παράγραφο 1 του άρ¬ 
θρου 18 του Κανονισμού η οποία έχει ως εξής: 

«κ. μεταξύ μερίδων που έχουν δημιουργηθεί από Χειρι¬ 
στές κατόπιν εντολής θεματοφύλακα, προκειμένου να 
διορθωθούν καταχωρήσεις που αφορούν σε αξίες πελα¬ 
τών του. Ο Χειριστής υποχρεούται, πριν την υποβολή της 
σχετικής αίτησης στο Κ.Α.Α., να έχει λάβει από το θεμα¬ 
τοφύλακα βεβαίωση, με την οποία θα πιστοποιείται η 
ύπαρξη σχετικών καταχωρήσεων στα βιβλία του θεματο¬ 
φύλακα αναφορικά με τους πελάτες του και τις αξίες αυ¬ 
τών. 

Οι εν λόγω μεταφορές γίνονται από το Κ.Α.Α, εντός 
τριών εργασίμων ημερών από την παραλαβή σχετικού αι¬ 
τήματος, μέσω ηλεκτρονικού αρχείου και σχετικής ενυ¬ 
πόγραφης έγγραφης κατάστασης, του Χειριστή προς το 
Κ.Α.Α., το οποίο δύναται να προσκομίσει ο Χειριστής στο 
Κ.Α.Α, μέσα σε αποκλειστική προθεσμία 10 εργασίμων 
ημερών από την έναρξη ισχύος της παρούσας. 

Για την οριστικοποίηση και αποδοχή από το Κ.Α.Α, του 
σχετικού αρχείου θα πρέπει τα στοιχεία που περιέχονται 
στο πιο πάνω αρχείο (ειδικότερα: α) τα στοιχεία αναγνώ¬ 
ρισης των επενδυτών, β) τους ΚΑΜΕ και γ) τον αριθμό Λο¬ 
γαριασμού Αξιών της Μερίδας από την οποία μεταφέρο- 
νται και της Μερίδας προς την οποία μεταφέρονται οι 
αξίες) να ταυτίζονται με τις καταχωρήσεις στο ΣΑ.Τ.. Σε 
περίπτωση που υπάρχουν διαφορές μεταξύ των στοιχείων 
που περιέχονται στο προσκομιζόμενο αρχείο και των κα¬ 
ταχωρήσεων στο Σ.Α.Τ., το πιο πάνω αρχείο απορρίπτεται 
από το Κ.Α.Α.. Ακολούθως, το Κ.Α.Α, ενημερώνει αμελλητί 
το Χειριστή για την απόρριψη και θέτει στη διάθεση του το 
απορριφθέν αρχείο μαζί με συνοδευτικό αρχείο απορρί¬ 
ψεων. Σε αυτήντηνπερίπτωση, οΧειριστής οφείλει να επι- 
στρέψειτο αρχείο χωρίς λάθη στο Κ.Α.Α., προκειμένου να 
διενεργηθούν οι πιο πάνω μεταφορές αξιών. 

Από τις διατάξεις της παρούσης δεν προκαλείται δαπά¬ 
νη σε βάρος του Κρατικού Προϋπολογισμού. 

Η ισχύς της παρούσας αρχίζει 45 ημέρες μετά τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-♦- 

(7) 

Τροποποίηση της απόφασης 6Α/104/8.4.1997 της Επι¬ 
τροπής Κεφαλαιαγοράς (ΦΕΚ Β' 369/12.5.1997 & Β' 
357/2.5.1997). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

(Απόφαση 4/236/16.1.2002) 

Έχοντας υπόψη: 

1) Τα άρθρα 32-38 του Νόμου 2396/96 (ΦΕΚ 73 Α) 
«Επενδυτικές Υπηρεσίες στον τομέα των Κινητών Αξιών, 
Επάρκεια Ιδίων Κεφαλαίωντων Εταιρειών Παροχής Επεν¬ 
δυτικών Υπηρεσιών και των Πιστωτικών Ιδρυμάτων και 
Αυλές Μετοχές». 

2) Την Π.Δ./Τ.Ε.2053/18.3.92 όπως ισχύει. 

3) Την Π.Δ./Τ.Ε. 2054/92 περί Συντελεστών Φερεγγυό- 
τητας των Πιστωτικών Ιδρυμάτων. 

4) Τις διατάξεις του Π. Δ. 267/95 «σχετικά με την επο- 
πτείατων Πιστωτικών Ιδρυμάτων σε ενοποιημένη βάση». 

5) Τις διατάξεις του Ν. 2190/20 όπως ισχύει. 

6) Το άρθρο 1 (παρ.1 και 3) του Ν. 1338/17.3.83 περί 
εφαρμογής του Κοινοτικού Δικαίου όπως έχει τροποποι¬ 
ηθεί με το άρθρο 6 του Ν. 1440/84 (ΦΕΚ Α 70/21.5.84) και 
το άρθρο 65 του Ν. 1892/90 (ΦΕΚΑ 101/31.7.90), και το 
άρθρο δεύτερο παρ.2του Ν.2077/92 (ΦΕΚΑ 136/7.8.92) 
περί κύρωσης της συνθήκης για την Ευρωπαϊκή Ένωση. 

7) Το άρθρο 29 Ατού Νόμου 1558/85 «Κυβέρνηση και 
Κυβερνητικά Όργανα», το οποίο προστέθηκε με το άρθρο 
27του Νόμου 2081/92 (ΦΕΚ 152 Α). 

8) Την 6Α/104/8.4.1997 απόφαση του Δ.Σ. της Επιτρο¬ 
πής Κεφαλαιαγοράς όπως ισχύει, αποφασίζει ομόφωνα: 

Την τροποποίηση της 6Α/104/8.4.97 απόφασης του Δι¬ 
οικητικού Συμβουλίου της Επιτροπής Κεφαλαιαγοράς ως 
εξής: 

Στο Κεφάλαιο III της 6Α/104/8.4.97 απόφασης του Διοι¬ 
κητικού Συμβουλίου της Επιτροπής Κεφαλαιαγοράς προ¬ 
στίθεται παράγραφος Ε ως εξής: 

«Ε. Οι ΕΠΕΥ υποχρεούνται να καταρτίζουν ετήσιες και 
εξαμηνιαίες ελεγμένες από ορκωτούς ελεγκτές οικονομι¬ 
κές καταστάσεις, οι οποίες θα υποβάλλονται στην Επι¬ 
τροπή Κεφαλαιαγοράς εντός δύο μηνών από τη λήξη του 
εκάστοτε ημερολογιακού εξαμήνου και έτους». 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


( 8 ) 

Σύσταση Εξεταστικής Επιτροπής και προϋποθέσεις συμ¬ 
μετοχής στις εξετάσεις επαγγελματικής πιστοποίη¬ 
σης στελεχών της Κεφαλαιαγοράς. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 5/236/16.1.2002) 

Αφού έλαβε υπόψη: 

1. Το άρθρο 4 του Ν. 2836/2000 (ΦΕΚ ΑΊ68) «Συμπλή¬ 
ρωση της νομοθεσίας για την κεφαλαιαγορά, ρυθμίσεις 
θεμάτωντης Κτηματικής Εταιρίας του Δημοσίου (Κ.Ε.Δ.), 
ασφαλιστικών αποζημιώσεων, Φ.Π.Α., επενδυτικού χρυ¬ 
σού και άλλες διατάξεις». 

2. Το κεφάλαιο Β της απόφασης 42430/Β.1766/ 
3.12.2001 (ΦΕΚ 1615Β/5.12.2001) του Υπουργείου Εθνι¬ 
κής Οικονομίας: «Επαγγελματική πιστοποίηση στελεχών 
της αγοράς». 

3. Την απόφαση 4/213/28.3.2001 (ΦΕΚ534Β/26.4.2001) 
της Επιτροπής Κεφαλαιαγοράς: «Καθορισμός ειδικών 
προσόντων και ειδικής διαδικασίας πιστοποίησης υπαλ¬ 
λήλων Εταιριών Λήψης και Διαβίβασης Εντολών 
(Α.Ε.Λ.Δ.Ε.) και Εταιριών Παροχής Επενδυτικών Υπηρε¬ 
σιών (Α.Ε.Π.Ε.Υ.)». 

4. Την ανάγκη διενέργειας εξετάσεων επαγγελματικής 
πιστοποίησης στελεχών της κεφαλαιαγοράς που ενερ¬ 
γούν με επαγγελματισμό, εντιμότητα και τεχνική αρτιότη¬ 
τα με σκοπό τη προστασία των επενδυτών, την αποφυγή 
κατάχρησης αγοράς και την προαγωγή της αξιοπιστίας 
της κεφαλαιαγοράς. 

5. Το άρθρο 29Ατου Ν. 1558/85 «Κυβέρνηση και Κυβερ¬ 
νητικά Όργανα», το οποίο προστέθηκε με το άρθρο 27 
του Ν. 2081/92 (ΦΕΚ 152 Α720.9.92), αποφασίζει ομόφω¬ 
να: 

1. Συστήνεται πενταμελής Εξεταστική Επιτροπή με σκο¬ 
πό την οργάνωση και εποπτεία των εξετάσεων πιστοποίη¬ 
σης στελεχών της αγοράς. Η Επιτροπή αποτελείται από 
τους εξής: 

- Σταύρο Θωμαδάκη, Καθηγητή και Πρόεδρο της Επι¬ 
τροπής Κεφαλαιαγοράς, ως Πρόεδρο. 

- Λητώ Ιωαννίδου, Αντιπρόεδρο του Δ.Σ. Χρηματιστηρί¬ 
ου Αξιών Αθηνών, ως μέλος. 

- Νικόλαο Μυλωνά, Καθηγητή Παν/μίου Αθηνών, ως μέ¬ 
λος. 

- Γεώργιο Καλλία, Γενικό Διευθυντή της Επιτροπής Κε¬ 
φαλαιαγοράς, ως μέλος. 

- Χαρίλαο Μερτζάνη, Προϊστάμενο Διεύθυνσης Μελε¬ 
τών, Παρακολούθησης της Αγοράς και Διεθνών Σχέσεων 
της Επιτροπής Κεφαλαιαγοράς, ως μέλος. 

2. Για τη κάλυψη μέρους του κόστους των εξετάσεων, 
έκαστος υποψήφιος οφείλει να καταβάλλει στον ειδικό 
λογαριασμό της Επιτροπής Κεφαλαιαγοράς στην Τράπε- 
ζατης Ελλάδος με αριθμό 26215/4 παράβολο ύψους 70 
Ευρώ για τις ειδικότητες των υπευθύνων ανάλυσης μετο¬ 
χών και της αγοράς, διαχείρισης κεφαλαίων και παροχής 
επενδυτικών συμβουλών, και ύψους 30 Ευρώ για τις ειδι¬ 
κότητες του υπευθύνου λήψης και διαβίβασης εντολών 
και του υπευθύνου εκτέλεσης εντολών. 

3. Η συμμετοχή στις εξετάσεις είναι δυνατή εφόσον 
πληρούνται τα ελάχιστα απαιτούμενα προσόντα που ορί¬ 
ζονται στην απόφαση 4/213/28.3.2001 (ΦΕΚ 480 Β/ 
26.4.2001) της Επιτροπής Κεφαλαιαγοράς. 

Από τις διατάξεις της παρούσης δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-♦- 

Αριθ. 3-3 (9) 

Μεταβίβαση αρμοδιοτήτων στα Συμβούλια Διοίκησης και 
Διοικητές των Νοσοκομείων Περιφέρειας Ιονίων Νή¬ 
σων. 

ΤΟ Δ.Σ. ΤΟΥ Πε.Σ.Υ. ΙΟΝΙΩΝ ΝΗΣΩΝ 
Έχοντας υπόψη: 

1) Τις διατάξεις του Ν.2889/01 «Βελτίωση και εκσυγ¬ 
χρονισμός του Εθνικού Συστήματος Υγείας και άλλες δια¬ 
τάξεις». 

2) Τηναριθμ. ,ΥΙΟβ/οικ. Γ.Π 13201/5.10.2001 απόφαση 
του Γ.Γ. Υπ. Υ.Π. 

3) Την αριθμ.Υ4α/10485 Π.Π/17.10.2001 Υπουργική 
Απόφαση «Έναρξη λειτουργίας της Κεντρικής Υπηρε¬ 
σίας του Πε.Σ.Υ. Ιονίων Νήσων». 

4) Την αριθμ. 3-3/10.11.2001 απόφαση του Διοικητικού 
Συμβουλίου του Πε.Σ.Υ. Ιονίων Νήσων. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

την εκχώρηση αρμοδιοτήτων στα Συμβούλια Διοίκησης 
και τους Διοικητές των αποκεντρωμένων μονάδων της 
υπηρεσίας μας ως κατωτέρω: 

ΣΥΜΒΟΥΛΙΟ ΔΙΟΙΚΗΣΗΣ 
Ν. 1397/83 

Άρθρο 27 Διαδικασία πλήρωσης θέσης 
Άρθρο 32 Άδειες 
Άρθρο 38 Ειδικευόμενοι 
Π.Α 410/88 

Άρθρο 1 Περιπτώσεις προσλήψεων Προσωπικού 
Άρθρο 15 Υπερωριακή απασχόληση 
Άρθρο 24 Άδεια χωρίς αποδοχές 
Άρθρο 34 Μετάταξη από ειδικότητα σε ειδικότητα 
Άρθρο 50 Απόλυση για υπηρεσιακή ανεπάρκεια 
Άρθρο 51 Απόλυση για σωματική ή πνευματική ανικα¬ 
νότητα 

Άρθρο 53 Καταγγελία της σύμβασης εργασίας 
Ν.2190/94 

Άρθρο 21 Προσωπικό με σχέση εργασίας ιδιωτικού δι¬ 
καίου ορισμένου χρόνου για κάλυψη παροδικών ανα¬ 
γκών. 

Ν.2470/97 

Άρθρα 2,3,4,5,6 Χορήγηση μισθολογικού κλιμακίου 
Άρθρο 8 Χορήγηση επιδόματος 
Άρθρα 9,10,11,12,13,14 Χορήγηση διαφόρων επιδομά¬ 
των 

Άρθρο 17 Υπηρεσία για μισθολογιιοή εξέλιξη 
Άρθρο 18 Υπερωριακή εργασία 
Άρθρο 19 Αποζημίωση Συμβουλίων-Επιτροπών 
Άρθρο 22 Κατάταξη υπαλλήλων σε μισθολογικά κλιμά¬ 
κια 


Ν.2519/97 

Άρθρο 23 Προσλήψεις προσωπικού νοσοκομείων 
Ν.2606/98 

Άρθρο 5 Επιδόματα, παροχές και αποζημιώσεις 
Ν.2606/98 

Άρθρο 28 Ρύθμιση θεμάτων προσωπικού Μονάδων 
Υγείας 
Ν.2685/99 

Άρθρο 3 Αποφάσεις ή εντολές μετακίνησης 
Άρθρο 12 Δαπάνες σεμιναρίων 
Ν.2703/99 

Άρθρο 13 Ρύθμιση διαφόρων θεμάτων 
Άρθρο 20 Ρυθμίσεις νοσηλευτικών Ιδρυμάτων 
Ν.2683/99 

Άρθρο 30 Καθήκοντα υπαλλήλου 
Άρθρο 32 Συμμετοχή σε εταιρείες 
Αρθρο38 Αστική ευθύνη 
Άρθρο 44 Όροι υγιεινής και ασφάλειας 
Άρθρο 51 Άδειες χωρίς αποδοχές 
Άρθρο 52 άδειες μητρότητας 
Άρθρο 57 Υγειονομική περίθαλψη- έξοδα κηδείας 
Άρθρο 81 Χρόνος προαγωγής 
Άρθρο 82 σύστημα προαγωγών 
Άρθρο 90 Ειδικές περιπτώσεις εγγραφής σε πίνακες 
προακτέων 

Άρθρο 91 Μη εγγραφή σε πίνακα προακτέων 

Άρθρο 92 Διαγραφή από πίνακα προακτέων 

Άρθρο 93 Παράλειψη από προαγωγή 

Άρθρο 94 παραπομπή μη προακτέου υπαλλήλου 

Άρθρο 95 Τιμητική απονομή τίτλου 

Άρθρο 98 Ένταξη 

Άρθρο 99 θέση σε διαθεσιμότητα 

Άρθρο 100 Διαθεσιμότητα λόγω ασθένειας 

Άρθρο 101 Διαθεσιμότητα λόγω κατάργησης της θέσης 

Άρθρο 103 αυτοδίκαιη θέση σε αργία 

Άρθρο 104 Δυνητική θέση σε αργία 

ΔΙΟΙΚΗΤΗΣ 

Π.Α 410/88 

Άρθρο 2 Πράξη πρόσληψης 
Άρθρο 16 Αποδοχές 

Άρθρο 17 Κωλύματα παροχής υπηρεσιών 
Άρθρο 1.9 Διαδικασία περικοπής αποδοχών 
Άρθρο 20 Κανονική άδεια 

Άρθρο 21 Κανονική άδεια για μεταγγίσεις αίματος 

Άρθρο 22 Άδειες κυήσεως-τοκετού 

Άρθρο 23 Γονική άδεια και άλλες ευκολύνσεις 

Άρθρο 25 Εκπαιδευτική άδεια 

Άρθρο 26 Ειδική άδεια εξετάσεων 

Άρθρο 49 Απόλυση λόγω ορίου ηλικίας 

Ν.2683/99 

Άρθρο 16 Έκδοση και τύπος πράξης διορισμού 

Άρθρο 17 Δημοσίευση και κοινοποίηση διορισμού 

Άρθρο 19 Ορκωμοσία-ανάληψη υπηρεσίας 

Άρθρο 20 Ανάκληση διορισμού 

Άρθρο 21 Αναδιορισμός 

Άρθρο 23 Προσωπικό μητρώο του υπαλλήλου 

Άρθρο 28 Περιουσιακή κατάσταση του υπαλλήλου 

Άρθρο 31 Άσκηση ιδιωτικού έργου με αμοιβή 
Άρθρο 40 Δοκιμαστική υπηρεσία -μονιμοποίηση 
Άρθρο 41 Δικαίωμα-αξίωση μισθού 
Άρθρο 42 Χρόνος καταβολής μισθού 
Άρθρο 43 Πότε δεν οφείλεται μισθός 
Άρθρο 47 Υπηρεσιακή εκπαίδευση 
Άρθρο 48 Δικαίωμα κανονικής αδείας 
Άρθρο 49 Χορήγηση κανονικής αδείας 
Άρθρο 50 Δικαίωμα ειδικής αδείας 
Άρθρο 53 Διευκολύνσεις υπαλλήλων με οικογενειακές 
υποχρεώσεις 

Άρθρο 55 Χορήγηση αναρρωτικής αδείας 
Άρθρο 56 Διαδικασία χορήγησης αναρρωτικής αδείας 
Άρθρο 58 Άδειες υπηρεσιακής εκπαίδευσης 
Άρθρο 59 Άδειες για επιμορφωτικούς και επιστημονι¬ 
κούς λόγους 

Άρθρο 60 Άδειες εξετάσεων 

Αρθρο 85 Επιλογή προϊσταμένων Τμημάτων και Αυτο¬ 
τελών γραφείων 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κέρκυρα, 10 Νοεμβρίου 2001 

Ο Πρόεδρος - Γεν. Διευθυντής 
ΚΩΝΣΤΑΝΤΙΝΟΣ ΧΛΩΜΟΥΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

1. Στη Φ.12.1/Β3/3330/01, (ΦΕΚ/1530/Β/01, στον α/α 1 
της σελίδας 21235, για το βιβλίο των εκδόσεων: 
«ΚΟΣΜΟΣ ΕΠΕ ΕΤΑΙΡΕΙΑ ΠΕΡΙΒΑΛΛΟΝΤΙΚΩΝ ΜΕΛΕ¬ 
ΤΩΝ ΚΑΙ ΕΡΓΩΝ», του συγγραφέα: «ΛΕΚΚΑΣΘ», με τίτλο: 
«ΠΕΡΙΒΑΛΛΟΝΤΙΚΗ ΜΗΧΑΝΙΚΗ I», αντικαθίσταται η 
εσφαλμένη τιμή για το έτος 2000-2001 «3.900», με τη σω¬ 
στή τιμή «8.500». 

2. Στη Φ.12.1/Β3/3330/01, (ΦΕΚ/1530/Β/01), στον α/α 1 
της σελίδας 21235, για το βιβλίο των εκδόσεων: 
«ΚΟΣΜΟΣ ΕΠΕ ΕΤΑΙΡΕΙΑ ΠΕΡΙΒΑΛΛΟΝΤΙΚΩΝ ΜΕΛΕ¬ 
ΤΩΝ ΚΑΙ ΕΡΓΩΝ», του συγγραφέα: «ΛΕΚΚΑΣΘ», με τίτλο: 
«ΠΕΡΙΒΑΛΛΟΝΤΙΚΗ ΜΗΧΑΝΙΚΗ I», αντικαθίσταται η 
εσφαλμένη τιμή για το έτος 2001-2002 «4.017», με τη σω¬ 
στή τιμή «8.755». 

3. Στη Φ.12.1/Β3/3494/01, (ΦΕΚ 1691/Β/01), στον α/α 18 
της σελίδας 22962, για το βιβλίο των εκδόσεων: 
«ΚΟΥΤΣΟΥΚΗ Δ», της συγγραφέως «ΚΟΥΤΣΟΥΚΗ Δ», με 
τίτλο: «ΚΙΝΗΤΙΚΕΣ ΔΙΑΤΑΡΑΧΕΣ ΚΑΙ ΕΞΕΛΙΞΗ (ΘΕΩΡΙΑ 
ΚΑΙ ΜΕΘΟΔΟΛΟΓΙΑ)», αντικαθίσταται η εσφαλμένη επω¬ 
νυμία εκδόσεων «ΑΘΛΟΤΥΠΟ ΟΕ ΧΡΙΣΤΟΣ ΙΩΑΝΝΟΥ-ΑΙ¬ 
ΜΙΛΙΟΣ ΓΟΛΕΜΗΣ ΟΕ - ΕΚΔΟΣΕΙΣ ΕΜΠΟΡΙΑ ΒΙΒΛΙΩΝ 
νΐϋΕΟ», με τη σωστή επωνυμία εκδόσεων «ΚΟΥΤΣΟΥΚΗ 
Δ». 

(Από το Υπουργείο Εθνικής Παιδείας 
και Θρησκευμάτων) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 6Β * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςτ 

Θ-ΙΤΙ3ίΙ: \Λ/θΐ3ΙΤΙ35ΐΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε.: 010 5225 761 - 010 5230 841 Πληροφορίες λοιπών Φ.Ε.Κ.: 010 5225 713 - 010 5249 547 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θογο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 θογο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θογο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































